**พิธีต้อนรับผู้เตรียมเป็นคริสตชน**



**ครูคำสอน** เชิญผู้เตรียมเป็นคริสตชนมาอยู่ต่อหน้าที่ชุมนุม

**พระสงฆ์ ท่านประสงค์สิ่งใด**

**ผู้สมัคร** ข้าพเจ้ามาสมัครเป็นคริสตชน

**พระสงฆ์ พระเป็นเจ้าประทานความสว่างแก่มนุษย์เพื่อมนุษย์จะได้รู้จักพระองค์ ขอบพระคุณพระองค์ บัดนี้ ท่านจะเริ่มดำเนินชีวิตตามจิตตารมณ์พระวรสาร จงพยายามรู้จักพระเป็นเจ้า ผู้เคยตรัสกับมนุษย์ จงวางใจในพระปรีชาญาณของพระองค์ เมื่อได้มอบชีวิตไว้กับพระองค์แล้ว พวกท่านจะได้เลื่อมใสในพระองค์ พระคริสตเจ้าจะทรงเป็นผู้นำท่านไปสู่ชีวิตนิรันดร์ ท่านพร้อมที่จะเดินตามพระองค์หรือ**

**ผู้สมัคร** ข้าพเจ้าพร้อมแล้ว

# การรับรองโดยผู้อุปถัมภ์และสัตบุรุษ

**พระสงฆ์ พวกท่านที่เป็นพ่อแม่อุปถัมภ์และทุกคนที่อยู่ที่นี่ด้วย พวกท่านพร้อมที่จะช่วยเขาเหล่านี้ให้ไปพบพระคริสตเจ้าและตามพระองค์ไปหรือ**

**ทุกคน** ข้าพเจ้าพร้อมแล้ว

**พระสงฆ์** **ข้าแต่พระบิดาผู้ทรงพระเมตตา**

**ข้าพเจ้าทั้งหลายขอขอบพระคุณ**

**ที่ได้ทรงเตือนและเรียกข้ารับใช้เหล่านี้ด้วยวิธีต่างๆ**

**เขาแสวงหาพระองค์**

**เมื่อทรงเรียกเขาวันนี้**

**เขาก็ขานตอบต่อหน้าข้าพเจ้าทั้งหลาย**

**ข้าพเจ้าทั้งหลายจึงขอสรรเสริญและถวายพระพร**

**ทุกคน** ข้าพเจ้าทั้งหลายขอสรรเสริญและถวายพระพร

**การทำเครื่องหมายกางเขน**

**พระสงฆ์ ผู้สมัครที่รักยิ่ง พวกท่านได้สมัครที่จะเจริญชีวิตในพระคริสตเจ้า บัดนี้ เพื่อรับพวกท่านให้เป็นผู้เตรียมเป็นคริสตชน ข้าพเจ้าจะทำเครื่องหมายกางเขนของพระคริสตเจ้าเหนือพวกท่าน ร่วมกับครูคำสอนและพ่อแม่อุปถัมภ์แล้ว กลุ่มคริสตชนทั้งหมดก็ยินดีต้อนรับพวกท่าน และพร้อมที่จะช่วยเหลือ**

(พระสงฆ์ทำเครื่องหมายกางเขนเหนือผู้สมัครทุกคนพร้อมกัน ส่วนครูคำสอนหรือผู้อุปถัมภ์ก็ทำเครื่องหมายเหนือผู้สมัครทีละคน พร้อมกันนั้นพระสงฆ์กล่าวว่า)

**พระสงฆ์ พวกท่านจงรับกางเขนบนหน้าผาก พระคริสตเจ้าเองประทานเครื่องหมายแสดงความรักของพระองค์ (หรือความมีชัยของพระองค์) จงพยายามรู้จักและตามพระองค์ไป**

# การมอบหนังสือพระคัมภีร์

**พระสงฆ์ เชิญรับหนังสือพระวรสารของพระเยซูคริสต์ พระบุตรแห่งพระผู้เป็นเจ้า**

**ผู้สมัคร** ขอบคุณค่ะ / ครับ

**บทข้าพเจ้าเชื่อ**

พระสงฆ์ ข้าพเจ้าเชื่อในพระเจ้าหนึ่งเดียว

**สัตบุรุษ พระบิดาผู้ทรงสรรพานุภาพ เนรมิตฟ้าดิน ทั้งสิ่งที่เห็นได้และเห็นไม่ได้**

พระสงฆ์ ข้าพเจ้าเชื่อในพระเยซูคริสตเจ้า พระบุตรหนึ่งเดียวของพระเจ้า

**สัตบุรุษ ทรงบังเกิดจากพระบิดาก่อนกาลเวลา**

พระสงฆ์ ทรงเป็นพระเจ้าจากพระเจ้า

**สัตบุรุษ ทรงเป็นองค์ความสว่างจากองค์ความสว่าง**

พระสงฆ์ ทรงเป็นพระเจ้าแท้จากพระเจ้าแท้

**สัตบุรุษ มิได้ถูกสร้างแต่ทรงบังเกิดร่วมพระธรรมชาติเดียวกับพระบิดา**

พระสงฆ์ อาศัยพระบุตรนี้ ทุกสิ่งได้รับการเนรมิตขึ้นมา

**สัตบุรุษ เพราะเห็นแก่เรามนุษย์ เพื่อทรงช่วยเราให้รอด พระองค์จึงเสด็จจากสวรรค์**

พระสงฆ์ พระองค์ทรงรับสภาพมนุษย์ จากพระนางมารีย์พรหมจารี ด้วยพระอานุภาพของพระจิตเจ้า

**สัตบุรุษ และทรงบังเกิดเป็นมนุษย์**

พระสงฆ์ สมัยปอนทิอัส ปิลาต พระองค์ทรงถูกตรึงกางเขนเพื่อเรา

**สัตบุรุษ พระองค์สิ้นพระชนม์และถูกฝังไว้**

พระสงฆ์ ทรงกลับคืนพระชนมชีพในวันที่สาม ตามความในพระคัมภีร์

**สัตบุรุษ เสด็จสู่สวรรค์ประทับเบื้องขวาพระบิดา**

พระสงฆ์ พระองค์จะเสด็จมาอีกด้วยพระสิริรุ่งโรจน์เพื่อทรงพิพากษาผู้เป็นและผู้ตาย

**สัตบุรุษ รัชสมัยของพระองค์จะไม่สิ้นสุด**

พระสงฆ์ ข้าพเจ้าเชื่อในพระจิต พระเจ้าผู้ทรงบันดาลชีวิต

**สัตบุรุษ ทรงเนื่องมาจากพระบิดาและพระบุตร**

พระสงฆ์ ทรงรับการถวายสักการะและพระสิริรุ่งโรจน์ร่วมกับพระบิดาและพระบุตร

**สัตบุรุษ พระองค์ดำรัสทางประกาศก**

พระสงฆ์ ข้าพเจ้าเชื่อว่า มีพระศาสนจักรหนึ่งเดียว ศักดิ์สิทธิ์ สากลและสืบเนื่องจากอัครสาวก

**สัตบุรุษ ข้าพเจ้าประกาศยืนยันว่า มีศีลล้างบาปหนึ่งเดียวเพื่ออภัยบาป**

พระสงฆ์ ข้าพเจ้ารอวันที่ผู้ตายจะกลับคืนชีพ

**สัตบุรุษ และคอยชีวิตในโลกหน้า อาแมน**

### **บทภาวนาสำหรับผู้เตรียมเป็นคริสตชน**

**พระสงฆ์ พี่น้องให้เราแสดงความยินดีต่อผู้เตรียมเป็นคริสตชน ที่พระเป็นเจ้าผู้พระทัยโอบอ้อมอารี โปรดให้มาขอเข้าเป็นคริสตชน ให้เราภาวนาขอให้เขามีมานะเรื่อยไป จนกว่าจะถึงวันที่เขาได้มีส่วนร่วมในชีวิตของพวกเรา**

**ผู้อ่าน** ขอพระบิดาเจ้าโปรดให้เขารู้จักพระคริสตเจ้ายิ่งวันยิ่งดีขึ้น ให้เราภาวนา

**ทุกคน โปรดสดับฟังเถิดพระเจ้าข้า**

**ผู้อ่าน** ขอให้เขามีใจกว้าง ยินดีปฏิบัติตามน้ำพระทัย ให้เราภาวนา

**ผู้อ่าน** ขอให้เราช่วยเหลือเขาด้วยจริงใจ ให้เดินในทางของพระ ให้เราภาวนา

**ผู้อ่าน** ขอให้เขาได้เห็นหมู่คริสตชนมีน้ำหนึ่งใจเดียวกัน รักใคร่กัน ให้เราภาวนา

**ผู้อ่าน** ขอให้เรากับเขาได้มีเมตตาจิตยิ่งขึ้น เมื่อเห็นความทุกข์ร้อนของเพื่อนมนุษย์ ให้เราภาวนา

**ผู้อ่าน** เมื่อถึงวันกำหนด ขอให้เขาสมรับศีลล้างบาปที่ทำให้เขาเกิดใหม่ มีชีวิตใหม่ เดชะพระจิต ให้เราภาวนา

**พระสงฆ์** **ให้เราภาวนา**

**ข้าแต่พระผู้สร้าง**

**ขอทรงพระเมตตาทอดพระเนตรข้ารับใช้เหล่านี้**

**โปรดให้เขามีใจเร่าร้อนรับใช้พระองค์ ด้วยความหวังตลอดไป**

##### **ข้าแต่พระเจ้า โปรดนำเขาไปจนถึงวันรับศีลล้างบาป ที่ ทำให้เกิดใหม่**

**เพื่อเขาจะได้เจริญชีวิตอย่างสงบสุขร่วมกับสัตบุรุษ**

**และจะได้รับความสุขอันแท้จริงในโลกหน้า**

**ทั้งนี้ ขอพึ่งพระบารมีพระคริสตเจ้าของข้าพเจ้าทั้งหลาย**

**รับ** อาแมน